Það er einhver sem borðar alltaf jógúrtina mína.
Hvernig jógúrt er það?
Ég ætlaði að borða hana þegar ég væri búin að hlaupa, David.
Guð minn góður. Ég ætlaði að borða hana á meðan þú værir að hlaupa.
Þú ert eins og ósvífinn þvottabjörn, David.
Þú ert nú næstum fertug, Alexis.
Ef þú vilt mat geturðu fengið þér mat.
Það er ekki til neinn matur. Það kann enginn að elda.
Þetta er eiginlega ofbeldi gegn börnum.
David kann að elda. –Ég kann ekki að elda.
Þú fékkst japanskt grillborð í fermingargjöf.
Við þurftum að henda því eftir að Alexis
skildi hárlengingarnar sínar eftir ofan á því
og allt lyktaði eins og sviðið hár.
Ég hélt að þetta væri alvöruborð.
Það var rafmagnssnúra á því.
Af hverju eldarðu ekki, Alexis? Þú kannt að elda.
Ég kann ekki að elda. Af hverju eldar þú ekki?
Ég gæti það svo sem.
Þetta er orðið asnalegt, John.
Þá það, ég skal elda í kvöld.
Hvernig var aftur kjúklingurinn hennar Adelinu?
Í maísflatkökunum. –Einmitt.
Munið þið hvað Adelina var góður kokkur?
Heyrið mig nú, maísflatkökurnar voru uppskrift frá mömmu minni.
Það held ég ekki. –Ég man ekki eftir því.
Ég var alltaf að búa þær til handa ykkur. –Já.
Ef þú manst þannig eftir því, elskan mín.
Nú er nóg komið. Í kvöld ætla ég að gera flatkökurnar hennar mömmu.
Þú átt að hjálpa mér, David. –Hvað meinarðu?
Guð minn góður, David.
Það verður svo gaman hjá þér að hjálpa mömmu í kvöld.
Ekki snerta mig. Þetta er áreitni.
Þarna er hún þá. Hvernig hefurðu það, Jocelyn?
Bara ágætt. Ég er dálítið upptekin.
Við erum einmitt á leiðinni... –En gaman.
Gætirðu gert mér greiða? Ég þarf að fá að nota eldhúsið þitt.
Ha, til hvers? –Til að elda, auðvitað.
Undir venjulegum kringumstæðum væri það alveg sjálfsagt
en við þurfum að gera svo margt í dag.
Við David ætlum að elda eftir gamalli fjölskylduuppskrift.
Vitanlega hefði ég sagt já en árans ofninn er bara bilaður.
Er það virkilega, elskan? Það snarkar nefnilega í bökunni.
Hann er stundum í lagi og stundum ekki, Roland.
Hann er samt áreiðanlega mun betri en þessi þarna á hótelinu.
Við David björgum okkur. –Ég veit það.
Ég var bara búin að hringja í viðgerðarmann
og hann kemur hingað seinnipartinn.
Í hvern hringdirðu, elskan? Bill? –Já, einmitt, Bill.
Bill gerir ekki við ofna. –Þá var það Gary.
Gary? Tannlæknirinn okkar?
Ég man ekki í hvern ég hringdi en hann kemur seinna í dag.
Það er eins og þú treystir okkur David ekki
til að sjá um okkur sjálf í eldhúsinu.
Þið megið alveg nota eldhúsið ef þið eldið líka handa okkur
og hafið þetta eins og á veitingastað.
Það verður lítið mál.
Ég kem eftir tíu mínútur í hreint eldhús.
Hreint eldhús? –Ég var að þrífa eldhúsið.
Hvernig er nautabringan, hr. Rose?
Það er meira kjötbragð af henni núna.
Það er gott að heyra.
Ég hef veitt því athygli að það er frekar rólegt hérna á daginn.
Það er yfirleitt lítið að gera áður en hádegisösin byrjar.
Samt er það reyndar engin ös.
Það koma bara nokkrir hingað inn til að slappa af.
Ástæða þess að ég vakti máls á þessu
er að ég hef verið að leita mér að stað til að vinna á.
Nokkurs konar skrifstofu.
Ég fæ fjölmargar hugmyndir þarna á hótelinu sem ég þarf að vinna úr
en þar sem fjölskyldan mín er þar líka kem ég bara engu í verk.
Ég skil þig.
Ég var því að velta fyrir mér um daginn,
en ákvað þá að minnast ekki á það af einhverri ástæðu
sem ég skil ekki, en hvað um það.
Hverjar eru líkurnar á að ég geti unnið
í einum básnum hérna á hverjum degi?
Ég ætla bara aðeins að leggja frá mér þessa diska.
Ég held að mér gangi betur að hugsa
eftir að blóðið hefur runnið úr handleggjunum
og upp í heilann í mér. –Já, auðvitað.
Leggðu þá bara frá þér.
Það var ekki ætlunin að halda þér hérna. Þú hefur nóg að gera.
Alveg sammála. Þetta eru þungir diskar. –Já, einmitt.
Blessaður, Johnny. –Sæll vertu, Bob.
Ég sá þig ekki.
Ég vona að þér sé sama þótt ég hafi hlustað á ykkur
en ég held að ég gæti jafnvel aðstoðað þig.
Er það?
Ég heyrði að þú leitaðir að skrifstofuhúsnæði. –Já.
Ég gæti kannski verið með fínasta stað fyrir þig
ef þú vilt koma og líta á hann.
Já, endilega. Þakka þér fyrir.
Mín er ánægjan.
Þú myndir áreiðanlega gera það sama fyrir mig
ef þú hefðir eitthvað að bjóða.
Hæ. –Hæ.
Er mér óhætt að koma inn?
Já, af hverju ekki?
Það er bara það að síðast þegar ég kom hingað
sagðirðu mér að fara út af skrifstofunni þinni
og því á ég erfitt með að átta mig á stöðunni
í ljósi þess að við tvö erum fólk sem...
Hvað get ég gert fyrir þig?
Ég var að spá í hvort ég mætti fá bílinn þinn lánaðan?
Ég þarf að kaupa í matinn.
Ekkert mál. Viltu far?
Er þetta brelluspurning? –Nei.
Já, takk.
Þú þarft ekki að vera á nálum í kringum mig.
Ég er búin að jafna mig.
Jafna þig. –Já.
Ég er ekki lengur hrifin af þér á þann hátt.
Nú, þá er það bara alveg ágætt. Er það ekki? –Mér finnst það.
Ertu máluð? –Hvað ef svo væri?
Hæ, vonandi er ég ekki að trufla þig.
Nei, auðvitað ekki.
Ég hef hugsað mikið um ýmislegt. –Það er gott.
Ég hef líka verið að hugsa um hitt og þetta.
Bónorðið til dæmis. –Já.
Því meira sem ég hugsaði um það
því betur sá ég að það væri ekki rétt.
Einmitt! Ég er sammála.
Það kom eins og þruma úr heiðskíru lofti
og það var margt sem hvíldi á þér...
Já, Ted.
Ég held því að það væri best að við tækjum okkur lengri tíma.
Guð minn góður, það er eins og við séum með sama heilann.
Eftir nokkrar vikur þegar við höfum komið okkur almennilega fyrir
og getum einbeitt okkur betur hvort að öðru
myndi ég þá bera upp bónorðið aftur.
Nema þú hafir ætlað að segja eitthvað annað?
Nei.
Vegna þess að þú og ég...
Við tvö... Nei.
Það erum sem sagt við. Við um okkur.
Hvernig líst þér svo á þetta, Johnny?
Hvernig líst mér á? Þetta er fínasta verkstæði.
Hvar er skrifstofan? –Hún blasir við þér.
Þú sagðir mér að þú hefðir fínasta skrifstofuhúsnæði fyrir mig.
Ég hafði ekki hugsað mér að vinna inni á verkstæði.
Bara svona fyrir forvitnisakir, hvað hafðirðu í huga?
Skrifstofu, skilurðu. Stól til að byrja með.
Þarna er frábær staður fyrir stól.
Þú þarft bara að færa dekkin aðeins til hliðar.
Þú ættir líka að fá meira pláss ef þú raðaðir þessum pappírum.
Ég ætla ekki að vinna fyrir þig, Bob.
Ég ætla ekki að raða neinum pappírum.
Það sem ég meinti var að ef þú ætlaðir að koma stól hingað inn
þyrftirðu að færa eitthvað af þessu dóti,
varahlutina til dæmis.
Ég kom samt ekki hingað til að leita að vinnu, skilurðu?
Mig vantaði bara stað til að vinna á
og ég held satt að segja að þetta sé ekki hann.
Þú þarft svo sem ekki að taka ákvörðun núna strax.
Þú tekur bara aðeins til og hugsar málið.
Hvað segirðu um að ég hugsi málið án þess að taka til?
Hafðu það eins og þér hentar svo framarlega
sem það verður einhvern tíma tekið til þarna.
Sjáðu nú til, Bob.
Ég ætla að leyfa þér að hugsa aðeins málið.
Hæ.
Hvað er að frétta?
Ég er með góðar fréttir.
Ég fór loksins til að segja Ted upp.
Það er gott.
Ég var farinn að halda að þú myndir aldrei gera það.
Ég veit það.
Það hlýtur að hafa verið erfitt. –Það var rosalega erfitt.
Hvernig tók hann því? –Æ, ég veit það ekki.
Maður veit aldrei með svona.
Alexis. –Hvað?
Þú hættir ekki með Ted, var það nokkuð?
Eins og ég sagði þá byrjaði ég á því en síðan gerðist eitthvað.
Kannski var það hljómblærinn í röddinni
eða það að hann ilmaði eins og barnapúður
en ég bara gat þetta ekki.
Það hlýtur að koma fyrir á bestu bæjum, er það ekki?
Það hlýtur að vera til fólk þarna úti sem játar bónorðum
bara af því að það kann ekki að segja nei
en hvað gerist svo?
Þá er það bara fast það sem eftir er ævinnar
með sama ranga en samt indæla manninum.
Ég er nokkuð viss um að þetta fólk skilur við maka sinn.
Þú verður að vera hreinskilin við hann, Alexis. –Þá það.
Hvað ef ég sendi honum sykursæt skilaboð?
Já, ég segi honum þetta í eigin persónu.
Það er eina vitið.
Ég ætla að gera þetta í eigin persónu.
Ég geri það.
Þetta var ekki lengi gert.
Þetta var ekki langur innkaupalisti.
Ég átti við tímann sem það tók þig að jafna þig.
Ég veit hvað þú áttir við.
Þetta er ótrúlegur viðsnúningur.
Yfirleitt er fólk ekki svona fljótt að jafna sig.
Hvað ef það er það samt?
Það er bara þannig að þegar fólk segist hafa jafnað sig
þýðir það stundum að það hafi alls ekki jafnað sig
en það er líka allt í lagi.
Það er líka allt í lagi ef það hefur jafnað sig. –Já.
Ég vildi bara fullvissa mig um
að þú tækir þér nægan tíma til þess að jafna þig.
Ef þú gerir það ekki held ég nefnilega
að það gæti leitt til þess að...
Það er áhugavert að því lengur sem við tölum um þetta
því betur jafna ég mig.
Reyndar man ég varla eftir tímanum áður en ég jafnaði mig.
Þú ert aldeilis sterk og dugleg að jafna þig.
Já, ég er frekar frábær. Þú misstir af miklu.
Var það?
Vegna þess að eins og þú veist hef ég alveg jafnað mig.
Þú hefur jafnað þig. Frábært.
Þér tókst að koma því mjög vel á framfæri.
Fjórðungur úr bolla í einu í mjórri bunu.
Hrærið vel saman.
Þú brennir þetta, David. Það á ekki að gera þetta svona.
Það er af því ég eys og hræri á sama tíma
en þú stendur bara þarna.
Þetta er ekki rétti tíminn til að missa einbeitinguna, elskan.
Þetta var þín hugmynd. Það ert þú sem segist hafa eldað þennan rétt.
Nú er tímabært að strá svolitlum eldpipar út í þetta.
Við vorum búin að því. –Hvert vorum við komin?
Guð minn góður. Þetta er ekki uppskrift frá mömmu þinni.
Jú, víst og núna afhendi ég þér hana.
Reyndu því að fylgjast með.
Næsta vers er að blanda ostinum varlega saman við.
Hvað þýðir að blanda varlega saman?
Maður blandar þessu varlega saman.
Ég skil það en hvernig?
Blandar maður helmingnum varlega saman
og gusar þessu síðan út í pottinn? Hvað á maður að gera?
Ég get ekki sýnt þér allt, David.
Værirðu til í að sýna mér þetta?
Svona gerir maður. Maður blandar þessu varlega saman við.
Ég veit ekki hvernig maður ber sig að með svona rifinn ost.
Ég veit ekki hvernig ég get sagt þetta skýrar.
Maður heldur bara á þessu og...
Ef þú segir enn einu sinni að ég eigi að blanda varlega saman við...
Það stendur hérna. –Þetta er uppskriftin þín.
Þú skalt bara sjálf blanda ostinum varlega saman við.
Ekki voga þér.
David.
Nú sé ég loftbólur.
Hvernig lykt kemur þegar eitthvað brennur, David?
Svona já. Þá byrjum við.
Hæ.
Tvisvar sama daginn.
Hvað gerði ég til að verðskulda það?
Ég var að vonast til að við gætum spjallað saman aftur.
Ég var í þann mund að taka blóðprufu úr Hazel.
Ég held að það væri betra ef þú legðir Hazel frá þér.
Hvað meinarðu?
Það verður allt í lagi með hana, ég ætlaði bara að kanna blóðsykurinn.
Nei, nei, nei. Ég meinti á meðan við spjölluðum saman.
Gott og vel. –Já.
Ég gerði svolítið.
Ég gerði það samt ekki.
Ég hefði átt að gera það en gerði það ekki.
Hvað var það sem þú gerðir ekki?
Ég var ekki hrein og bein við fólk sem verðskuldar að ég sé það.
Við fólk eins og þig.
Þú varst hrein og bein núna.
Fólk eins og þú verðskuldar betra fólk en mig.
Þú ert hinn fullkomni kærasti, Ted. –Takk fyrir það.
En... –Ég vissi það.
Nei, nei, nei, það er ekkert en.
Þú ert bara ekki hinn fullkomni kærasti fyrir mig.
Ég held að ég sé ekki nægilega hrifin til að fara á næsta stig.
Ég skil.
Það þýðir sem sagt að ég held að ég geti ekki játast þér.
Ég hafði áttað mig á því.
Takk samt. –Fyrir hvað?
Ég myndi ekki vilja giftast manneskju
sem liði ekki eins og mér.
Gætirðu nokkuð gert þetta aðeins erfiðara?
Ég var búinn að panta tveggja vikna ferð sem fæst ekki endurgreidd.
Nú gerðirðu þetta enn erfiðara.
Sæll, Bob. Hvað er í gangi?
Hvað ert þú að gera hér, Johnny?
Ég kom bara til að tala við þig um skrifstofuhúsnæðið.
Gaman að heyra það því þú sagðir nefnilega
að þetta væri ekki skrifstofuhúsnæði.
Þá fór ég að hugsa um að fyrst þetta væri ekki skrifstofuhúsnæði,
hvað í fjáranum væri það þá?
Þá mundi ég eftir því að frændi Gwen, hann Eric hérna,
væri að leita sér að vinnustofu.
Hann gerir kínverskar teiknimyndasögur.
Þetta eru japanskar myndasögur sem kallast Menga.
Mér heyrist þetta geta orðið arðbær atvinnustarfsemi.
Hvað um það, Bob.
Ég ákvað að hafa skrifstofuna mína hérna.
Þetta er hálf kjánalegt því þú gafst ekki annað í skyn
en að þú vildir þetta ekki og nú er Eric kominn hingað.
Eric hlýtur að geta fundið sér eitthvað bakherbergi
eða dimman kjallara til að krota í.
Þetta er allt í lagi, Bob. Ég á enga peninga.
Ekki Johnny heldur og hann er ekki einu sinni skyldur mér.
Þú sagðir að Eric væri frændi hennar Gwen
þannig að tæknilega er hann heldur ekki skyldur þér.
Þetta var ekki illa meint. –Þetta er allt í lagi.
Segjum það þá, Johnny.
Láttu mig bara vita þegar þú verður búinn að hreinsa til hérna
og þá finn ég eitthvað annað fyrir þig að gera.
Ég ætla ekki að vinna hjá þér.
Ég þarf bara að koma mér upp skrifstofu.
Ég veit það. Þetta verður líka skrifstofan þín.
Bara svo þú vitir það þá opnar verkstæðið klukkan átta
en ef þú mætir nokkrum mínútum fyrr væri það frábært.
Hvernig gekk þetta?
Finndu bara lyktina. Hvað heldurðu?
Ég veit það ekki. –Auðvitað veistu það ekki.
Ég kenndi þér nefnilega ekki grunnfærniatriðin í lífinu.
Að frátaldri eldamennsku, hvaða grunnfærni vantar mig?
Ég er ekki viss um að við höfum tíma til að tala um það.
Þegar ég var ung stúlka bökuðum við systir mín brauð frá grunni
í eldhúsi sem var helmingi minna en þetta.
Langar mig að heyra þessa sögu?
Ég kunni að búa um rúm, laga valt borð
og gangsetja bíl án þess að hafa lykil að honum.
Svo kynntist ég pabba þínum
og allt í einu var fólk í kringum mig sem gerði allt fyrir mig.
Ég gerði ráð fyrir að þessi kunnátta mín myndi halda sér
ef ég myndi einhvern tíma þarfnast hennar aftur
en nú hef ég glatað öllum hæfileikum mínum.
Ég veit hvernig það er að vera algjörlega bjargarlaus
eins og þið systir þín.
Ég er ekki viss um að við séum alveg bjargarlaus.
Þú þarft ekki að láta mér líða betur.
Ég fann samt svolítið.
Þetta er síminn þinn, David.
Ýttu á spila á símanum.
Blöndun er eitt það allra einfaldasta sem til er.
Það er auðveld leið við að blanda saman tveimur hráefnum.
Sjáið bara hvernig ég geri.
Þetta er mjög einfalt.
Hvaða hálfviti sem er getur gert þetta.
Gerðir þú þetta? –Nei.
Hr. Rose. –Sæll, Ted.
Ég kom bara með dót frá Alexis.
Viltu kannski koma inn?
Ég held að það væri best að ég gerði það ekki.
Já.
Við hættum saman. –Já.
Mér þótti leitt að heyra það. –Mér líka.
Er allt í lagi með þig? –Já, ég er bara hress.
Gott að heyra.
Þetta er allt í lagi. –Fyrirgefðu.
Hún hafði bara svo mikil áhrif á mig, skilurðu.
Það er sjaldgæft að kynnast einhverri
sem er svona falleg og klár
og rosalega sjálfhverf en samt heillandi.
Já, ég veit það. Ég veit það.
Þú jafnar þig samt á þessu.
Þú ert nefnilega vænsti piltur.
Þú ert vænsti piltur. –Já.
Ég held að ég þurfi bara að koma mér burt um tíma og hreinsa hugann.
Það held ég að sé alveg prýðileg hugmynd.
Þetta lítur mjög vel út.
Ég sé að þið hafið ákveðið að elda annan rétt.
Nei, þetta eru flatkökurnar.
Það er flatkökulykt af þessu,
Við skemmtum okkur svo vel við að elda þetta.
Við skulum ekki eyðileggja máltíðina með því að segja frá því.
Gott og vel.
Ég get ekki beðið eftir að smakka.
Þetta er ekki slæmt.
Þetta er hreint ekki slæmt.
Það er rjómabragð af þessu. –Mikið rjómabragð.
Takk, Alexis.
Þetta gæti orðið okkur til góðs.
Við ættum kannski að gera þetta einu sinni eða tvisvar í viku.
Þetta mun ekki gerast aftur.
Annars er þetta ekki flókið
eftir að maður blandar ostinum varlega saman við.
Íslenskur texti: Berglind Anna Sigurðardóttir